text: Η μεγάλη ντίβα Gladys Knight και το R’n’B duo των Chloe x Halle σε δύο μοναδικές ζωντανές εμφανίσεις στο pre-game show του φετινού Super Bowl!
  H Gladys Knight μας χάρισε μια ισχυρή ερμηνεία του αμερικάνικου εθνικού ύμνου κατά τη διάρκεια του Super Bowl LIII την Κυριακή το 3 Φεβρουαρίου που διοργανώθηκε στην Ατλάντα της Georgia.
  Παράλληλα με τα μέλη του στρατού, η Knight ξεκίνησε την παράσταση με ευαίσθητα φωνητικά, αλλά έσφιξε τελικά τη γροθιά της καθώς ερμήνευσε τους τελευταίους στίχους του ύμνου. Στο πλευρό της εμφανίστηκε και ο κωφός ακτιβιστής Aarron Loggins, ο οποίος μετέφρασε τον ύμνο προς τιμήν της Εθνικής Ένωσης Κωφών (NAD).
  Η εμφάνιση της “Empress of Soul” ακολουθεί εκείνες άλλων μεγάλων καλλιτεχνών που ερμήνευσαν το “National Anthem” όπως οι: Cher, Aretha Franklin, Whitney Houston, Billy Joel, P!nk κ.α.
  Πριν από την εμφάνισή της, η Knight -που είναι γνωστή για τις επιτυχίες, όπως “Midnight Train to Georgia” και “That’s What Friends Are For”-, δήλωσε ότι ήταν “περήφανη” που επιλέχτηκε για να τραγουδήσει “The Star-Spangled Banner” παρά τις αντιδράσεις πολλών fans.
  “Είμαι υπερήφανη που χρησιμοποίησα τη φωνή μου για να ενώσω και να εκπροσωπήσω τη χώρα μας στη γενέτειρά μου, την Ατλάντα”, ανέφερε σε δήλωσή της. “Το NFL ανακοίνωσε πρόσφατα τη νέα πλατφόρμα κοινωνικής δικαιοσύνης Inspire Change και έχω την τιμή να συμμετάσχω στην εναρκτήρια χρονιά της”.
  Η απόφαση της Knight να ερμηνεύσει ήταν αμφισβητήσιμη, καθώς πολλοί καλλιτέχνες, όπως η Rihanna και η Cardi B, μποϊκόταραν το Super Bowl φέτος προς υποστήριξη του Colin Kaepernick.
  “Καταλαβαίνω ότι ο κ. Kaepernick διαμαρτύρεται για δύο σοβαρά πράγματα όπως είναι η αστυνομική βία και η αδικία”, δήλωσε η Knight για την επιλογή της σε μια συνέντευξη. “Είναι λυπηρό το γεγονός ότι ο εθνικός μας ύμνος έχει τραβηχτεί σε αυτή τη συζήτηση όταν οι ξεχωριστές έννοιες του εθνικού ύμνου και της μάχης για δικαιοσύνη πρέπει να είναι ανεξάρτητες”.
  Στο φετινό pre-game set χάρισαν μια δυνατή ερμηνεία του “America the Beautiful” και το υποψήφιο για Grammy, R’n’B duo των Chloe x Halle.
  Ακολούθησε η εμφάνιση των Maroon 5 μαζί με τους Travis Scott και Big Boi, που θα εμφανίστηκαν κατά τη διάρκεια του διαλείμματος του φετινού ημιτελικού show.